એક પ્રધાનના અંગત સચિવે સિનિયર પ્રધાનોની ગાંધીનગરમાં હાજરી અંગે કહ્યું કે, ‘પીએમઓમાંથી આદેશ છે કે, વડાપ્રધાનને મળવા કોઈએ જવાનું નથી.’ જ્યારે બીજા પ્રધાનના અંગત સચિવે ચોખ્ખું કહી દીધું કે, ‘સ્થાનિક સ્વરાજ્યની ચૂંટણીમાં ભાજપની હારથી વડાપ્રધાન નારાજ હોવાથી આમ કરવામાં આવ્યું છે. મુખ્યમંત્રીને પ્રોટોકોલને કારણે હાજર રાખવા પડે એટલે જ રાખ્યા છે.’ વડાપ્રધાનની વિદાય વખતે પણ સિનિયર પ્રધાન પોતાના જૂના સાથીદારને ન મળી શક્યા તેનો અફસોસ તેઓના ચહેરા પર જોઈ શકાતો હતો.